Presentada la VII edició de la Volta a Peu de la Fundació Espurna
16 maig 2019

## Presentada la VII edició de la Volta a Peu de la Fundació Espurna16 maig 2019Última actualització: 14 juliol 2025

![](../gestion/img/CW_01046.JPG)  
  

El restaurant Boga va acollir ahir la presentació de la VII Volta a Peu organitzada per la Fundació Espurna. Una de les moltes iniciatives que organitza la Fundació per tal de donar visibilitat a la integració de les persones amb discapacitat mitjançant l'esport.

En aquesta edició, la Padrina de la cursa serà a l'alcaldessa de Gandia, Diana Morant, qui d'aquesta manera se suma a altres personalitats que van apadrinar la prova amb anterioritat com Vicente del Bosque o la jugadora del València BC, Irene Garí, entre d'altres.

Durant la seua participació en l'acte, Diana Morant va destacar la figura de qui va ser Alma Máter del projecte, José Pedro García, i va proposar que l'organització de la cursa canvie el seu nom i porte el del que serà Fill Adoptiu de la ciutat el pròxim dilluns.

La cursa se celebrarà el 23 de maig i espera comptar amb la presència de 700 persones amb discapacitat que recorreran els carrers del Centre Històric de la ciutat acompanyades per un altre corredor.